पाएं अपने शहर की ताज़ा ख़बरें और फ्री ई-पेपरडाउनलोड करें
चित्तौड़गढ़ में कोरोना बेकाबू हो रहा है, बावजूद इसके लोगों को इससे कोई सरोकार ही नहीं दिखता। बसों में ठसाठस भरकर जाना, सोशल डिस्टेंसिंग की पालना नहीं करना और न ही मास्क लगाने की गंभीरता को समझना। कुछ ऐसी ही परिस्थितियां और स्थितियां यहां दिखाई देे रही हैं, जिनके कारण कोरोेना की चेन को तोड़ना मुश्किल हो रहा है। लगातार बढ़ रहे कोरोना की बड़ी वजह यह भी है। सरकार की गाइडलाइन जैसे किसी को समझ ही नहीं आती।
अव्वल जिम्मेदार खुद यात्रियों को एक ही बस में सवार होने की बात कह रहे हैं। रोडवेज की बस तेज गति से सड़कों पर सरपट दौड़ रही है। इस दौरान पुलिस भी रहती है, लेकिन एक बार भी चेकिंग नहीं की जा रही। बसोंं की स्थितियां ऐसी होने के बावजूद उन पर किसी की नजर तक नहीं है। उस पर किसी की नजर नहीं है।
कैमरे को देख घबराए लोग, लगाया मास्क
राज्य सरकार की ओर से जारी ताजा गाइडलाइन के अनुसार रोडवेज बसों में बैठक क्षमता का 50 प्रतिशत ही यात्री भार होना चाहिए, लेकिन यात्री भार कहीं ज्यादा नजर आ रहा है। इसकी जांच के लिए जिले के बार्डर पर चेक पोस्ट स्थापित किए गए हैं। रोडवेज के प्रबंधकों को भी इसके आदेश दिए गए। बसों में खडे़ होकर यात्रा करने पर भी रोक लगाई गई है। साथ ही मास्क लगाने व सोशल डिस्टेंसिंग के नियम भी पहले से ही लागू हैं। लेकिन कई यात्री बिना मास्क के भी दिख रहे हैं। जब कैमरे को देखा तो लोग घबरा गए और आनन फानन में मास्क और गमछे से मुंह ढकते हुए दिखे। कुछ लोग तो नीचे झुककर मुंह छुपाने लगे तो कुछ जने बस से नीचे उतर कर भाग गए।
पुलिस की भी नहीं दिखाई देती सख्ती
हर बॉर्डर पर चैकपोस्ट तो बना दीं गईं, पर सख्ती कुछ नहीं दिखती। पुलिस एक बार भी रोडवेज बसों को रोककर उनकी चेकिंग नहीं कर रही। हालांकि कोरोना काल मे बसों का संचालन कम हो गया है और यात्री भार भी कम हो गया है। ऐसी स्थिति में रोडवेज प्रबंधन एक ही बस में सभी यात्रियों को भरकर भेज रहा है। जान बचाने की कीमत पर रोडवेज का नुकसान बचाने की जद्दोजहद चल रही है।
बस स्टैंड में एकत्रित होकर खड़े दिखे लोग
बस स्टैंड में भी लोगों को कोरोना महामारी की कोई परवाह किसी यात्री को है, ऐसा कहीं नहीं दिखाई दिया। लोग एक ही जगह एकत्रित होकर खड़े रहे। इस दौरान सेनिटाइजर का छिड़काव तो किया गया लेकिन यह सब एक दिखावा मात्र ही लगा। केवल खड़ी बसों में या कुर्सियों पर सैनिटाइजर का छिड़काव कर छुट्टी कर ली गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn